ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

....ทีมข่าวการเงิน
qq...นริศ ชัยสูตร ผู้อำนวยการสำนักงานเศรษฐกิจการคลัง (สศค.) ในฐานะประธานกรรมการธนาคารเพื่อการส่งออกและนำเข้าแห่งประเทศไทย (เอ็กซิมแบงก์) ประกาศช่วยผู้ส่งออกที่ได้รับผลกระทบจากค่าเงินบาทแบบสุดๆ รับประกันความเสี่ยง วงเงินแค่ 1,000 เหรียญสหรัฐ ก็รับทำให้แล้ว เพราะต้องการช่วยผู้ประกอบการรากหญ้ารายเล็กรายน้อยจริงๆ
qq...นอกจากนี้ ในฐานะผู้อำนวยการ สศค. ยังมีรายการเข็นมาตรการดูแลค่าเงินบาทในระยะยาว พร้อมทั้งมาตรการบรรเทาผู้ประกอบการ เพื่อให้ปรับตัวรับมือกับยุคค่าเงินบาทแข็งอย่างต่อเนื่องต่อไป
qq...ถือว่าโชว์ผลงานได้ดีสำหรับ ดวงพร อาภาศิลป์ กรรมการและผู้จัดการ บรรษัทตลาดรองสินเชื่อที่อยู่อาศัย (บตท.) ที่ทำให้องค์กรมีกำไร 2 ปีซ้อน ถึงแม้ว่าจะปีละไม่มาก 2030 ล้านบาท แต่ก็ทำให้ บตท. ไม่เป็นภาระภาษีจากผลกระทบหนี้เสียเพราะเกิดการทุจริตในองค์กร สำหรับการเดินหน้าของ บตท. ก็มีเป้าทำซีเคียวริไทเซชันก้อนใหญ่กับธนาคารอาคารสงเคราะห์ (ธอส.) ซึ่งจะทำให้ บตท. คึกคักขึ้นอีกหน่อย
qq...มนัส แจ่มเวหา ผู้ตรวจราชการกระทรวงการคลัง ได้รับมอบงานใหญ่จาก อารีพงศ์ ภู่ชอุ่ม ปลัดคลัง แบ่งงานให้ไปช่วยดูโดยให้รับตำแหน่งประธานกรรมการสำนักงานสลากกินแบ่งรัฐบาล เจองานแรกแก้ราคาหวยแพง ว่าที่ประธานก็เหนื่อยแล้ว เพราะไม่รู้กี่ประธาน หรือกี่ผู้อำนวยการแก้ไม่ตกสักที
qq...สำหรับ ปลัดคลัง อารีพงศ์ ต้องทิ้งงานไปประชุมธนาคารโลก ที่วอชิงตัน ดี.ซี. เพื่ออยู่สร้างสรรค์มาตรการดูแลค่าเงินบาท และมาตรการดูแลบรรเทาผู้ที่ได้รับผลกระทบ ถือว่างานแรกสอบผ่านได้แบบเหนื่อย แต่ก็น่าชื่นใจสำหรับผลงานชิ้นแรกในฐานะปลัดคลังคนใหม่